Direktoratet for nødkommunikasjon

Direktoratet for nødkommunikasjon (DNK) var et statlig forvaltningsorgan som hadde ansvar for drift og utbygging av Nødnett. Direktoratet ble opprettet 1. april 2007 og var underlagt Justis- og beredskapsdepartementet. Det ble lagt ned 1. mars 2017 og oppgavene overført til Direktoratet for samfunnssikkerhet og beredskap.regjeringen.no

 Organisasjonsstruktur 
DNK hadde cirka 110 ansatte og ble ledet av direktør Tor Helge Lyngstøl. Direktoratet var en linjeorganisasjon med fire avdelinger, direktørens stab, samt seksjon for kommunikasjon og en egen programdirektør for Nødnett-prosjektets trinn 2 (NT2):DNKs organisasjonskart 
 Avdeling for virksomhetsstyring og administrasjon; avdelingsdirektør Ann Kristin Høydal Hide
 Avdeling for teknisk forvaltning; avdelingsdirektør Cecilie Løken, fungerende avdelingsdirektør Eline Palm Paxal  
 Avdeling for kunder og beredskap; avdelingsdirektør Nina Myren
 Avdeling for teknologi- og tjenesteutvikling; fungerende avdelingsdirektør Knut Baltzersen.

 Nødnett 
Stortinget vedtok 18. desember 2006 at første utbyggingstrinn for Nødnett skulle igangsettes i Norge.St.prp. nr. 30 (2006-2007), Innst. S. nr. 104 (2006-2007) Her fremgikk det også at en utbygging i resten av landet ikke kunne igangsettes før evaluering av trinn 1 var gjennomført og Stortinget hadde vedtatt videre utbygging. Det første byggetrinnet (fase 0) inkluderte politidistriktene Follo, Romerike, Oslo, Asker og Bærum, Søndre Buskerud og Østfold. I Oslo-området var Nødnett ferdig utbygget i 2010 og før sommeren 2012 var Nødnett blitt tatt i bruk på samtlige kommunikasjonssentraler i nødetatene.Status for utbygging av Nødnett 

9. juni 2011 vedtok Stortinget videre utbygging.Prop. 100 S (2010-2011), Innst. 371 S (2010-2011) Andre byggetrinn innebar fullføringen av utbygging og drift av Nødnett i hele Fastlands-Norge med noen unntak når det gjelder vernede områder. Utbyggingen har fulgt nødetatenes operative distrikter, og i henhold til planen var Nødnett utbygd i hele landet i 2015.Ferdig utbygd i 2015 

 Referanser 

 Eksterne lenker 

 Direktoratet for nødkommunikasjon

Kategori:Norske direktorat
Kategori:Tidligere norske statlige myndigheter
Kategori:Kommunikasjon i Norge
Kategori:Nødkommunikasjon
Kategori:Etableringer i 2007
Kategori:Opphør i 2017